Fl-okkażjoni tal-250 anniversarju mit-twelid ta' Mikiel Anton Vassalli, l-Għaqda tal-Malti tal-Università organizzat diskussjoni bl-isem ta' "Minn Vassalli sa Vella Gera." Jien kont wieħed mill-kelliema, flimkien ma' Emanuel Psaila, il-Prof. Id-diskussjoni tmexxiet minn Clifford Jo Zahra. Mikiel Anton Vassalli kien ħassieb, riformatur u ribell; dak li lemaħ fil-bogħod il-qawmien għaqli tan-nazzjonalità Maltija. Matul is-snin Malta rat bosta kittieba oħra li, bħal Vassalli, ħallew impatt mhux biss fuq l-identità Maltija iżda anke fuq il-lingwa nnifisha. Dawn il-kittieba, anke jekk trattaw it-temi minn angoli differenti jew użaw stili u tekniki differenti, kollha nixxew minn ta' qabilhom. Kollha ħadmu l-għarfien ta' dawk li ġew qabilhom biex ħolqu l-ġdid. Illum, b'dil-bagalja ta' kitba wasalna għal ġenerazzjoni ta' kittieba li qed jesploraw territorji ġodda bħal Alex Vella Gera, li jmur lil hinn mill-ideal li ried iwassal Vassalli. Din l-attività waqt il-Festival Nazzjonali tal-Ktieb se tibda fis-13:00, fis-Sala Sir Temi Zammit, Dar il-Mediterran għall-Konferenzi, il-Belt Valletta, u qed tkun ikkordinata mill-volontiera tal-Għaqda. Wara jkun hemm bibita. Id-dħul huwa bla ħlas.